23.3.2023
RO
Jurnalul Oficial al Uniunii Europene
C 107/23
(132) În cadrul acestui exercițiu de comparare, Comisia va acorda o atenție deosebită articolului 3 din Regulamentul (UE) 2020/852, inclusiv principiului de „a nu aduce prejudicii semnificative”, sau altor metodologii comparabile, cum ar fi abordarea ecosistemică aplicată gestionării pescuitului marin în conformitate cu articolul 2 alineatul (3) din Regulamentul (UE) nr.
1380/2013.
PCP constă în acte legislative care stabilesc un cadru global de guvernanță în domeniul pescuitului, care necesită găsirea unui echilibru între criteriile de sustenabilitate ecologică, socială și economică.
(133) În plus, Comisia poate, de asemenea, să țină seama, după caz, de faptul că ajutorul propus are sau nu alte efecte pozitive sau negative.
În cazul în care astfel de efecte pozitive corespund celor enunțate în politicile Uniunii, cum ar fi Pactul verde european, inclusiv o economie albastră durabilă (49), Strategia „De la fermă la consumator” (50), Planul de acțiune pentru economia circulară (51), Strategia în domeniul biodiversității (52), Planul de acțiune al UE „Către reducerea la zero a poluării apei, aerului și solului” (53), Strategia privind adaptarea la schimbările climatice (54), sau celor legate de eficiența energetică (55), inițiativa „Conturarea viitorului digital al Europei” (56), atunci se poate presupune că ajutorul propus aliniat la aceste politici ale Uniunii are astfel de efecte pozitive mai ample.
(134) În schimb, este probabil că ajutoarele care contribuie la îmbunătățirea capacității de pescuit sau care au ca rezultat pescuitul excesiv ori deplasarea efortului de pescuit care ar putea conduce la pescuit excesiv (a se vedea punctul (4) din orientări) vor submina obiectivele PCP.
Având în vedere contextul juridic și economic al sectorului pescuitului, în care întreprinderile concurează pentru resurse limitate, este puțin probabil ca măsurile cu astfel de efecte care, în principiu, sunt considerate dăunătoare să conducă la un rezultat pozitiv al exercițiului de comparare.
(135) Cu excepția ajutoarelor prevăzute în mod explicit în prezentele orientări, este puțin probabil ca testul comparativ să fie pozitiv în ceea ce privește următoarele tipuri de măsuri de ajutor care sunt, în principiu, considerate dăunătoare: (a) măsurile care sporesc capacitatea de pescuit a unei nave de pescuit; (b) măsurile care vizează achiziționarea de echipamente care sporesc capacitatea unei nave de pescuit de a găsi pește; (c) măsurile care vizează construirea, achiziționarea sau importul de nave de pescuit; (49) Articolul 2 punctul 15 din Regulamentul (UE) 2021/1139 definește „economia albastră durabilă” ca reprezentând „toate activitățile economice sectoriale și transsectoriale de pe tot cuprinsul pieței interne care au legătură cu oceanele, mările, regiunile de coastă și apele continentale, care acoperă regiunile insulare și ultraperiferice și țările fără ieșire la mare din Uniune, inclusiv sectoarele emergente și bunurile și serviciile necomerciale, care au drept obiectiv asigurarea durabilității de mediu, economice și sociale și care sunt compatibile cu ODD-urile, în special cu ODD 14, și cu legislația Uniunii în materie de mediu”.
A se vedea, de asemenea, Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind o nouă abordare pentru o economie albastră durabilă în UE – Transformarea economiei albastre a UE pentru un viitor durabil (COM/2021/240 final).
(50) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: O Strategie „De la fermă la consumator” pentru un sistem alimentar echitabil, sănătos și ecologic [COM(2020) 381 final].
(51) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: Un nou Plan de acțiune privind economia circulară – Pentru o Europă mai curată și mai competitivă (COM/2020/98 final).
(52) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: Strategia UE privind biodiversitatea pentru 2030 – Readucerea naturii în viețile noastre (COM/2020/380 final).
(53) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: Calea către o planetă sănătoasă pentru toți – Plan de acțiune al UE: „Către reducerea la zero a poluării aerului, apei și solului”, [COM (2021) 400 final].
(54) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: O strategie a UE privind adaptarea la schimbările climatice [COM(2013)0216 final].
(55) În special în ceea ce privește principiul „eficiența energetică înainte de toate”, inclus la articolul 1 alineatul (1) din Directiva 2012/27/UE, astfel cum a fost modificată prin Directiva (UE) 2018/2002 a Parlamentului European și a Consiliului din 11 decembrie 2018 de modificare a Directivei 2012/27/UE privind eficiența energetică, JO L 328, 21.12.2018, p. 210.
(56) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: Conturarea viitorului digital al Europei [COM(2020) 67 final].